[{"text_idx": "#000000", "text": "Mae lleoedd ar gael trwy clirio ar ein cyrsiau o hyd. Ffoniwch ni"}, {"text_idx": "#000002", "text": "Ydych chi eisiau dysgu sut i greu cylchgrawn ffasiwn, cynllunio ymgyrch ddigidol, steilio a chyfarwyddo a saethu lluniau, neu lansio brand?"}, {"text_idx": "#000004", "text": "Mae'r cwrs yn galluogi myfyrwyr sy'n gallu ysgogi'u hunain i ddatblygu dulliau masnachol a chysyniadol i archwilio amrywiaeth o dechnegau mewn graffeg, brandio, rhagolygon tueddiadau, ymddygiad cwsmer, steilio, fideo, ffotograffiaeth, cysylltiadau cyhoeddus, astudiaethau diwylliannol, a strategaeth farchnata greadigol."}, {"text_idx": "#000010", "text": "Campws canol dinas pwrpasol yng Nghaerdydd, cartref y diwydiannau creadigol"}, {"text_idx": "#000012", "text": "Yn ystod y flwyddyn gyntaf, byddwch yn dysgu sut i ddehongli briffiau, a pham bod ymchwil safonol yn datgloi'r drws i greadigrwydd. Mae'r modiwlau yn waith cwrs 100% ac yn cyfuno ymchwil, theori ac ymarfer creadigol. Mae hyn yn galluogi dysgwyr i archwilio eu syniadau o blatfform academaidd."}, {"text_idx": "#000013", "text": "Mae'r ail flwyddyn yn canolbwyntio ar ddatblygu ymwybyddiaeth fasnachol a sgiliau proffesiynol trwy ymgymryd a\u0302 lleoliad gwaith tymor byr neu fri\u0302ff byw. Archwilir pw\u0302er geiriau a delweddau ar lefel ddyfnach a mwy cymhleth trwy ddau fodiwl allweddol: Creu Cynnwys Digidol a Ffasiwn Cyfryngau Cyhoeddus."}, {"text_idx": "#000014", "text": "Mae'r flwyddyn olaf yn rhoi cyfle i greu corff o waith sy'n adlewyrchu maes diddordeb o'ch dewis. Cynigir traethodau hir mewn fformat ysgrifenedig neu fideo ac rydym yn credu bod hyn yn rhoi dull fodern i fyfyrwyr ymdrin a\u0302'r gofyniad academaidd traddodiadol hwn. Mae'r prosiect mawr olaf yn canolbwyntio ar eich maes diddordeb ac arbenigedd personol trwy brosiect hynod greadigol o safon diwydiant sy'n dangos eich gwybodaeth, sgiliau a'ch gallu i ddarpar gyflogwyr."}, {"text_idx": "#000026", "text": "Byddwch yn astudio mewn amgylchedd greadigol, gyda stiwdios penodol a staff profiadol, ymroddedig. Byddwch yn dysgu trwy gymysgedd o ddarlithoedd, darlithoedd gwadd arbenigol, seminarau a gweithdai stiwdio, gyda phwyslais ar ymgysylltiad ymarferol a\u0302'r pwnc."}, {"text_idx": "#000031", "text": "Rydym yn ailddilysu cyrsiau ar gyfer sicrhau ansawdd a gwella ansawdd yn rheolaidd"}, {"text_idx": "#000032", "text": "Yn PDC, rydym yn adolygu ein cyrsiau yn rheolaidd ar mwyn ymateb i batrymau newidiol y galw am gyflogaeth a sgiliau i sicrhau ein bod yn cynnig dysgu sydd wedi'i gynllunio i adlewyrchu anghenion myfyrwyr heddiw a gofynion cyflogwyr yfory."}, {"text_idx": "#000034", "text": "Mae\u2019r meini prawf mynediad isod yn adlewyrchu ein gofynion mynediad safonol ar gyfer y cwrs ar gyfer mis Medi 2023. Fodd bynnag, caiff pob cais a dderbynnir gan y Brifysgol ei adolygu\u2019n gyfannol ac yn unigol. Mae meini prawf mynediad ar gyfer Medi 2024 yn newid a byddant yn cael eu cyhoeddi ar o 8 Mai 2023. Bydd meini prawf mynediad ar gyfer Medi 2024 yn cael eu diweddaru ar ein gwefan o ddiwedd mis Hydref 2023."}, {"text_idx": "#000035", "text": "Mae\u2019n bosibl y byddwn yn gwneud cynnig is i chi yn seiliedig ar amrywiaeth o ffactorau, gan gynnwys eich cefndir (ble rydych chi\u2019n byw a\u2019r ysgol neu goleg y buoch yn ei mynychu er enghraifft), eich profiadau a\u2019ch amgylchiadau unigol (fel rhywun sy\u2019n gadael gofal, er enghraifft). Cyfeirir at hyn fel cynnig cyd-destunol ac rydym yn derbyn data gan UCAS i\u2019n cefnogi wrth wneud y penderfyniadau hyn. Mae Prifysgol De Cymru yn ymfalchi\u0308o yn ei phrofiad myfyrwyr ac rydym yn cefnogi ein myfyrwyr i gyflawni eu nodau a dod yn raddedigion llwyddiannus. Mae\u2019r dull hwn yn ein helpu i gefnogi myfyrwyr sydd a\u0302\u2019r potensial i lwyddo ac a allai fod wedi wynebu rhwystrau sy\u2019n ei gwneud yn fwy anodd i gael mynediad i brifysgol. Dyma ddolen i'n Polisi Derbyniadau Cyd-destunol."}, {"text_idx": "#000040", "text": "Ymgeiswyr sydd tu allan i'r DU"}, {"text_idx": "#000045", "text": "Cynnig Mynediad Nodweddiadol i AU"}, {"text_idx": "#000047", "text": "TGAU: Mae'r Brifysgol fel rheol yn gofyn am o leiaf 5 TGAU gan gynnwys Mathemateg / Rhifedd a Saesneg ar Radd C neu Radd 4 neu'n uwch, neu'r hyn sy'n cyfateb iddynt, ond rhoddir ystyriaeth i amgylchiadau unigol"}, {"text_idx": "#000049", "text": "Rydym hefyd yn croesawu ceisiadau rhyngwladol sydd a\u0302 chymwysterau cyfatebol. Yn gyffredinol, bydd angen i ymgeiswyr rhyngwladol fod wedi cyflawni gradd gyffredinol IELTS o 6.0 gydag isafswm sgo\u0302r o 5.5 ym mhob cydran."}, {"text_idx": "#000053", "text": "Mae Ysgoloriaethau Rhyngwladol ar gael ar gyfer myfyrwyr rhyngwladol sy'n hunan-ariannu."}, {"text_idx": "#000060", "text": "Fel myfyriwr PDC, bydd gennych fynediad at lawer o adnoddau am ddim i gefnogi'ch astudiaethau a'ch dysgu, megis gwerslyfrau, cyhoeddiadau, cyfnodolion ar-lein, gliniaduron, a digon o adnoddau mynediad o bell. Yn y rhan fwyaf o achosion mae'r adnoddau hyn yn fwy na digon i'ch cefnogi i gwblhau eich cwrs. Efallai y bydd costau ychwanegol, yn orfodol ac yn ddewisol, ar gyfer teithio, aelodaeth, diwrnodau profiad, deunydd ysgrifennu, argraffu neu offer ac ati."}, {"text_idx": "#000066", "text": "Tra byddwch yn astudio, bydd gennych ddau brif rwymedigaeth ariannol \u2013 ffioedd dysgu a chostau byw. Mae llawer o gymorth ariannol ar gael gan Brifysgol De Cymru a ffynonellau cyllid allanol, a all ddarparu benthyciadau (sy\u2019n rhaid eu talu\u2019n o\u0302l) a grantiau, ysgoloriaethau a bwrsari\u0308au (nad oes rhaid eu talu'n o\u0302l)."}, {"text_idx": "#000067", "text": "I ddysgu am ffioedd cyrsiau, opsiynau ariannu, ac i weld a ydych yn gymwys i gael cymorth ariannol, ewch i'n tudalennau Ffioedd a Chyllid."}, {"text_idx": "#000068", "text": "Ymgeisiwch trwy UCAS os ydych chi'n ymgeisydd preswyl yn y DU, yn gwneud cais am flwyddyn un o radd israddedig amser llawn, Blwyddyn Sylfaen, Gradd Sylfaen neu HND ac nad ydych wedi gwneud cais trwy UCAS o'r blaen. Os ydych chi'n gwneud cais i astudio yn rhan-amser, i ychwanegu at eich Gradd Sylfaen neu HND, neu i drosglwyddo i PDC o sefydliad arall, gwnewch gais yn uniongyrchol os gwelwch yn dda."}, {"text_idx": "#000069", "text": "Gwnewch gais yn uniongyrchol i'r Brifysgol os ydych chi'n byw y tu allan i'r DU."}, {"text_idx": "#000070", "text": "Mae llawer o fyfyrwyr yn dewis ymgymryd a\u0302 lleoliadau neu interniaethau i fagu profiad hanfodol yn y diwydiant, gwella cyflogadwyedd ac ehangu ar eu rhwydwaith broffesiynol bwysig. Mae enghreifftiau diweddar yn cynnwys nifer o arbenigeddau yn y sector ffasiwn proffil uchel a bywoliaeth, er enghraifft: Creu Cynnwys, Marchnata Ffasiwn, Strategydd Cyfryngau Cymdeithasol, Cysylltiadau Cyhoeddus, Steilydd Ffasiwn, Graffeg / Brandio, Gwerthu Gweledol, Entrepreneur, Astudiaeth Bellach e.e. MA, MSc."}, {"text_idx": "#000071", "text": "Bydd y sgiliau a'r wybodaeth a gewch ar y cwrs hyrwyddo ffasiwn hwn yn eich paratoi ar gyfer ystod o lwybrau gyrfa. Mae myfyrwyr sydd a\u0302 diddordeb mewn arbenigo mewn meddwl dylunio, cyfathrebu graffeg, neu ffotograffiaeth yn cael eu hannog a'u cynorthwyo gyda cheisiadau am astudiaeth bellach ar lefel Meistr."}, {"text_idx": "#000072", "text": "Mae partneriaethau yn y diwydiant yn greiddiol i'r cwrs. Dros yr ychydig flynyddoedd diwethaf, rydym wedi cydweithio a\u0302 nifer o frandiau ffasiwn adnabyddus fel Next, John Lewis, Harvey Nichols, Ellesse, Topshop yn ogystal a\u0302 llawer o fusnesau newydd a brandiau annibynnol. Rydym yn angerddol ac yn falch o fod yn rhan o'r si\u0302n greadigol leol yng Nghaerdydd. Mae myfyrwyr yn mwynhau ehangu eu rhwydwaith creadigol a'u harbenigedd trwy leoliadau a briffiau byw gyda chwmni\u0308au fel The Sustainable Studio, Cowshed, Flamingos Vintage, Bedroom Athletics, Style of the City a Workshy. Yn ddiweddar, cynhaliodd myfyrwyr sioe ffasiwn yn Amgueddfa Genedlaethol Cymru yn cyflwyno ffasiwn wedi'i ailgylchu gan y myfyrwyr o wisgoedd dros ben a roddwyd gan Heddlu Cymru."}, {"text_idx": "#000073", "text": "\u201cMae partneriaeth a\u0302\u2019r cwrs Hyrwyddo Ffasiwn ym Mhrifysgol Cymru wedi bod o fudd mewn sawl ffordd."}, {"text_idx": "#000074", "text": "Rhoddodd y diwrnod Trochi Gyrfa a gynhaliwyd ym mhrif swyddfa Pentland yn Llundain ddealltwriaeth i\u2019r myfyrwyr o yrfaoedd posib yn y dyfodol, ynghyd ag ymwybyddiaeth fasnachol o sut mae busnes a Creative Studio yn gweithredu. \u201d"}, {"text_idx": "#000076", "text": "Mae safon y cwrs a'r Tiwtoriaid yn rhagorol, mae eich ymroddiad i sicrhau bod gan y myfyrwyr yr offer i ddechrau eu gyrfaoedd mor bwysig ac mae'r un mor bwysig i ni ddarparu'r cyfleoedd hyn. Diolch i chi am feithrin y bartneriaeth hon a gobeithiwn am berthynas barhaus. \u201d"}, {"text_idx": "#000077", "text": "\u201cThema\u2019r ymweliad hwn oedd cyflogadwyedd a rhoi blas go iawn i\u2019r myfyrwyr o sut beth yw gweithio i fusnes ffasiwn ar-lein byd-eang sydd wedi\u2019i leoli yn y DU."}, {"text_idx": "#000080", "text": "Fel myfyriwr PDC, bydd gennych fynediad at gyngor gan y Gwasanaeth Gyrfaoedd a Chyflogadwyedd trwy gydol eich astudiaethau ac ar o\u0302l i chi raddio."}, {"text_idx": "#000082", "text": "Mae gan ein gwasanaeth Gyrfaoedd dimau ymroddedig: Ti\u0302m profiad gwaith canolog i'ch helpu i ddod o hyd i leoliadau perthnasol; ti\u0302m datblygu cyflogadwyedd sy'n cynnwys rhaglen cyflogadwyedd o'r enw Grad Edge; a thi\u0302m Menter yn canolbwyntio ar syniadau busnes ac entrepreneuriaeth newydd."}, {"text_idx": "#000083", "text": "BA (Anrh) Busnes a Marchnata Ffasiwn"}, {"text_idx": "#000084", "text": "Mae ein Campws Caerdydd yng nghanol y ddinas - y cartref perffaith i'n myfyrwyr diwydiannau creadigol. Rydyn ni newydd orffen cyfnod newydd o fuddsoddi a datblygu campws, felly gallwn ni gynnig mwy fyth o gyfleusterau arbenigol."}, {"text_idx": "#000085", "text": "Y gymuned a'r cyfeillgarwch y byddwch chi'n ei adeiladu sy'n gwneud y lle hwn yn arbennig. Y tu allan i'ch astudiaethau gallwch brofi ein cyfleusterau chwaraeon anhygoel ac Undeb y Myfyrwyr."}, {"text_idx": "#000086", "text": "Mae byw mewn Neuaddau yn ffordd wych o gwrdd a\u0302 phobl newydd a gwneud ffrindiau. Mae gennym lety o ansawdd uchel yn Treforest, Caerdydd a Chasnewydd."}]